Konkurrencen har produceret 65 vindere i 62 konkurrencer: én hvert år bortset fra 1969, da fire lande delte førstepladsen. Syvogtyve forskellige lande har vundet konkurrencen; det nyeste land på denne liste er Portugal, som vandt i 2017. Schweiz vandt konkurrencen første gang de deltog, i 1956. Landet med flest sejre er Irland, med syv. Cypern er landet med længst erfaring i konkurrencen uden at vinde; i 2018 deltog landet for 35. gang, og har stadig ikke vundet. Den eneste som har vundet konkurrencen mere end en gang er Johnny Logan, som vandt tre gange for Irland; en gang som sanger, i 1980; en gang som sanger og sangskriver, i 1987; og en gang som sangskriver for Linda Martin, i 1992.